Document ID: 32007R1352

KOMMISSIONENS FORORDNING (EF) Nr. 1352/2007
af 16. november 2007
om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
ud fra følgende betragtninger:
(1)
Kommissionens forordning (EØF) nr. 2568/91 af 11. juli 1991 om kendetegnene for olivenolie og olie og olivenpresserester og de i den forbindelse anvendte metoder (2) blev ajourført ved forordning (EF) nr. 702/2007 for at tage hensyn til kemieksperternes konklusioner. Tilpasningerne af forordning (EØF) nr. 2568/91 omfattede navnlig en bestemmelse af det procentvise indhold af 2-glycerylmonopalmitat, der er mere præcis for påvisningen af forestrede olier, og nedsættelse af grænseværdien for stigmastadien i jomfruolivenolie, som gør det muligt at opnå en bedre adskillelse af jomfruolie og raffinerede olivenolier.
(2)
Punkt 2 i de supplerende bestemmelser til kapitel 15 i den kombinerede nomenklatur om olivenolier bør derfor også tilpasses.
(3)
Forordning (EØF) nr. 2658/87 bør derfor ændres.
(4)
Den i 2007 gennemførte ændring af forordning (EØF) nr. 2568/91 skal anvendes fra den 1. januar 2008. Denne forordning bør derfor anvendes fra samme dato.
(5)
Foranstaltningerne i denne forordning er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
Bilag I til forordning (EØF) nr. 2658/87 ændres som anført i bilaget.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. januar 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. november 2007.

Labels: 3
17